Brendan-ekspedisjonen
Store norske leksikon,Geografi,Oppdagelsesreiser
Brendan-ekspedisjonen var en ekspedisjon under ledelse av irlenderen Tim Severin fra 1976 til 1977. Hensikten var å følge ruten som den irske munken St. Brendan (ca. 489 til 570 eller 583) fulgte ifølge beskrivelsen i Navigatio Sancti Brendani Abbatis, og derved bevise muligheten for irske munkers tidlige reiser til Nord-Amerika.
Ekspedisjonen, som besto av fem mann, forlot den sørlige del av Irland 17. mai 1976 med båten Brendan. Båten var en 9 meter lang rekonstruksjon av fortidens store skinnfartøyer. Ekspedisjonen seilte om Hebridene og Færøyene og kom til Island i juli 1976. Der ble båten lagt opp for vinteren. Ferden fortsatte i mai 1977, og tross stormer og drivis nådde ekspedisjonen Newfoundland 26. juni 1977.Beretningen om St. Brendans ferd er oversatt til engelsk i The Voyage of Saint Brendan (1976). Les mer i Store norske leksikon Brendan Nord-Amerikas historie oppdagelsesreiser utforskning på Grønland Litteratur Severin, Timothy: Brendan-ferden, 1978, isbn 82-03-09674-3, Finn boken